यह कुण्डली एक ऐसे जातक की है जिसकी उम्र अभी महज 14 वर्ष की है। जब वह 12 वर्ष का था तभी से उस पर प्रेतबाधा का असर देखा गया। जून 2011 के शुरुआती दिनों से इस पर प्रेतबाधा का प्रभाव दृष्टिगोचर हुआ। उस समय इस पर शनि में चन्द्रमा की दशा का प्रभाव शुरू हुआ और दिसम्बर 2012 तक रहेगा। जैसा कि आप देख सकते हैं कि इनका चंद्रमा जो कि लग्नेश भी है वह नीच राशि में स्थित है। वह बृहस्पति के नक्षत्र में है और बृहस्पति भी इस कुण्डली में नीच का है। बुध नीच के राशि में स्थित सूर्य के साथ है और वह भी नीच के बृहस्पति के नक्षत्र में है। जैसा कि मैंने शुरू में ही कहा है कि "जिनकी कुण्डली में लग्न, लग्नेश चंद्रमा, बुध और बृहस्पति सभी पीडित होते हैं उनको प्रेत बाधा ग्रस्त होने का सर्वाधिक खतरा रहता है। हालांकि युवा वर्ग में शुक्र और मंगल के पीडित होने की अवस्था में भी प्रेतबाधा की शिकायत देखी गई है।" उपरोक्त सारी स्थितियां इस कुण्डली में देखी जा सकती हैं। और जब सप्तमेश-अष्टमेश शनि की दशा में लग्नेश होकर पंचम में स्थित चंद्रमा की दशा मिली तो इस पर प्रेतबाधा का प्रभाव दिखा। आप देख सकते हैं कि प्रेत बाधा के साथ-साथ यह जिद और किसी स्त्री जाति के मिलन की व्याकुलता से भी ग्रस्त रहा है। क्यों कि महादशा नाथ शनि जो कि सप्तमेश और अष्टमेश है उसकी दृष्टि शुक्र और मंगल पर है तथा अंतरदशा नाथ चंद्रमा प्रेम भाव में स्थित है। चंद्रमा नीच का है अत: यह बालक भावना विहीन रहा, मां का विरोधी रहा। सूर्य नीच का है अत: इसके इस कृत्य से इनके पिताजी परेशान रहे। बुध और बहस्पति के पीडित होने के कारण इसकी बुद्धि और ज्ञान निष्क्रिय रहे और यह अपनी परेशानियों पर यथासम्भव अंकुश लगाने की बजाय और बढाता रहा। आशा है यह दिसम्बर के बाद अपना हित समझने लगेगा।